
ŠAKIŲ RAJONO SAVIVALDYBĖS TARYBA

SPRENDIMAS

DĖL PREMIJOS SKYRIMO ALGIMANTUI DIELININKAIČIUI
2015 m. sausio 29 d. Nr. T- 
Šakiai


Vadovaudamasi rajono savivaldybės tarybos 2006 m. sausio 26 d. sprendimu Nr. T-23 „Dėl premijos steigimo ir jos skyrimo nuostatų tvirtinimo“ ir atsižvelgdama į rajono savivaldybės „Aitvaro“ nominacijų skyrimo komisijos 2015 m. sausio 7 d. siūlymą bei pritarus rajono savivaldybės tarybos Švietimo, kultūros ir sporto komitetui, rajono savivaldybės taryba nusprendžia,


skirti 300 Eur dydžio premiją Šakių kultūros centro šviesos ir garso režisieriui Algimantui Dielininkaičiui už ilgametį darbą, atsakingą ir kokybišką meninį ir techninį renginių aptarnavimą, naujų technologijų pritaikymą.

Savivaldybės meras





 


 Juozas Bertašius

Parengė:
Kultūros ir turizmo skyrius (A.Kasparevičienė)

ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO 

„DĖL PREMIJOS SKYRIMO ALGIMANTUI DIELININKAIČIUI“ PROJEKTO

2015 m. sausio 21 d. Nr. VL-74
Šakiai

1. Parengto projekto tikslai ir laukiami rezultatai: pagerbti iškiliausius, daugiausiai garsinančius gimtąjį kraštą ir Lietuvą savivaldybės kultūros darbuotojus, paskatinti materialiai, skiriant 2015 m. rajono savivaldybės premiją Šakių kultūros centro šviesos ir garso režisieriui Algimantui Dielininkaičiui už ilgametį darbą, atsakingą ir kokybišką meninį ir techninį renginių aptarnavimą, naujų technologijų pritaikymą.

2. Projekto rengimo metu gauti specialistų vertinimai ir išvados: „Aitvaro“ nominacijų skyrimo komisijos siūlymas bei rajono savivaldybės tarybos Švietimo, kultūros ir sporto komiteto pritarimas.


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai: A. Dielininkaitis  kultūros srityje  dirba jau 38 metus, iš jų šviesos ir garso režisieriumi 22 metus. Algimantas yra savo srities profesionalas, gebantis su minimaliomis techninėmis galimybėmis (kokias turi Šakių kultūros centras) išgauti puikų rezultatą. 2014 metais jo dėka buvo įgarsinti net 108 renginiai. Imlus technologijų naujovėms, kurias taiko tiesioginiame darbe.
Administracijos direktorius


Juozas Puodžiukaitis
Projekto rengėjas
Pareigos: Kultūros ir turizmo skyriaus vedėja            
Parašas:..........................................................

